هذه قصيدة ( عقاب الوغى ) للشاعر ممدوح بن عبدالله المرزوقي
( شاعر الثقلين )




( عقاب الوغى )



لا عاد تنشدني عن اللي حصلّي 
ما والله انسى ساعة فراق الاحباب 

ماهو جزع لكن قلبي مولّي 
ولّى وانا بوعقاب في ساقة عقاب 

العام من بين الضلوع متدلّي 
واليوم قلبي هفّ لديار الاجناب 

قلبي غدا بالشام وانا محلّي 
بالسجن من دوني ثمانين بوّاب 

يامن يعيد القلب واجيه كلّي 
والاّ يوصّلني لدسمين الاشناب 

اهل الوغى والخاطر المسفهلّي 
جحافل التوحيد صنّاع الارهاب 

بالقاه في هاك الوطن مستظلّي 
يبكي على عقاب السرايا والاسراب

الشاعر اللي بالقصيد متجلّي 
في نصر دين الله وتثبيت الاصحاب 

الصيرمي بارود مضنوني اللي 
مشفي على شوفه وللحق طلاّب 

لعلّي اجبر خاطر امّه واملّي 
عيني بشوف تراب قبره والانصاب 

وابر بايمانن عليّه واظلّي 
ابلّ قبر الليث محسوب الانساب 

واقول يا قبر ابيض الوجه قلّي 
رويت والاّ اخلّي الدمع سكّاب 

على فراق عقاب عيني تهلّي 
واعتزّ لامنّي تذكّرت الاسباب 

صاحو به عقاب الوغى جا مهلّي 
سيفن على العدوان ساطي وقصّاب 

وصابوه يوم انه تعزوى مطلّي 
من بينهم يرمي عليهم بشبّاب 

لله درّه ما تزعزع وذلّي 
ضرغام غابن ينطح الموت ما هاب 

حرّن شهر بالنايف المستقلّي 
هذا العديم اللي للامداح كسّاب 

يالله عساه اليوم بالفين حلّي 
وعساه بين الحور عذبات الانياب 

لولاي بالصبر الجميل متحلّي 
ولله ما ياخذ وماعطى وما جاب 

ما عاد تنشدني ولو كنت ظلّي 
الاّ بيومن فيه للحور خطّاب 

البارحه ما كنّي الاّ مظلّي 
بين السما والارض من دون جذّاب 

ولا فقت من غيبوبتي قلت ملّي 
غير انت يا ربّن على الكل غلاّب 

يالله ياللي في سماك متعلّي 
يا الواحد المعبود يا رب الارباب 

يا حيّ ياقابل صلاة المصلّي 
يا غافرن زلاّت عبدك ليا تاب

يا عالمن ضعفي وكسري وذلّي 
يا ناصر المظلوم فكّاك الانشاب 

تجبر صواب اللي صوابه مغلّي 
وتفرج لنفسن شفّها ما بعد طاب 

ذا لي ثلاث شهور من غاب خلّي
ما زارني بالنوم لو هو على الباب

مدري متى شوف الحبيب يحصلّي 
واروي ضما عيني بتكحيل الاهداب 

لعلّي اسلى عن غيابه لعلّي 
لين الفرج يكسر مقافيل الابواب 

ولا اوقّع الاّ في صفوف المجلّي 
واشفي غليل الكبد من روس الاحزاب





الشاعر ممدوح بن عبدالله المرزوقي
( شاعر الثقلين )